වනාන්තරයට මායිම් බිමේ තැනින් තැන හුදකලා වූ කිතුල් ගස් කේඩෑරී වී ගියත් රෑන් පහළට එල්ලෙමින් තිබුණේ කාන්තාවන්ගේ දිගු කේශකලාපය සිහිගන්වමිනි. සැමියාගේ වියෝවෙන් දරුවන්ගේ ද සරණක් නොමැති වියපත් කාන්තාවක මෙන් සිංහරාජ වනාන්තරයට මායිම් වූ බිම්කඩවල ඉතිරිව ඇති මේ කිතුල් ගස් අද වියපත්ය. ස්වභාවිකව මියයමින් ඇති ඒ කිතුල් ගස්, මෝසම් වැසි සමයේ පාත්වන අකුණුවලින් බේරෙන්නට ගන්නේ තියුණු ආයාසයකි. වනාන්තර ආශ්‍රිත අපේ අතීත ජන ජීවිතවලට අවශ්‍ය වූ අඩුම කුඩුම ලබාගත්තේ ඒ වනාන්තර ආශ්‍රිතවය. වනාන්තරයේ වූ කිතුල් ගස වැසියන්ට කාසි පනම් උපයා දුන් කප්රුකය. අද මේ කිතුල් ගස් අපේ පරිසර පද්ධතියෙන් සමුගනිමින් සිටී.
කාන්තාවන්ගේ දිගු කේශකලාපය සිහිගන්වන්නේ කිතුල් ගසේ මොනවාද?
රෑන්